“ชโย กรุ๊ป” เคาะราคา IPO ที่ 2.88 บ./หุ้น เปิดจองซื้อ 7-9 มี.ค.61
“ชโย กรุ๊ป” หรือ CHAYO เคาะราคา IPO จำนวน 140 ล้านหุ้นที่ 2.88 บ./หุ้น เปิดจองซื้อ 7-9 มี.ค. 61 โดยมี บล.เออีซี เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่าย
5 มี.ค. 2561

บริษัท ชโย กรุ๊ป จำกัด (มหาชน) หรือ CHAYO เปิดเผยว่า บริษัทได้กำหนดราคาเสนอขายหุ้นสามัญเพิ่มทุนต่อประชาชนทั่วไปครั้งแรก (IPO) จำนวน 140 ล้านหุ้น คิดเป็น 25% ของจำนวนหุ้นสามัญที่ออกและชำระแล้วทั้งหมดของบริษัทที่ราคาหุ้นละ 2.88 บาท จากมูลค่าที่ตราไว้หุ้นละ 0.50 บาท โดยจะเปิดให้จองซื้อในช่วงวันที่ 7-9 มี.ค.นี้ โดยมี บล.เออีซี เป็นที่ปรึกษาทางการเงิน และผู้จัดการการจัดจำหน่ายและรับประกันการจำหน่าย
ส่วนผู้จัดจำหน่ายและรับประกันการจำหน่าย ได้แก่ บล.คันทรี่ กรุ๊ป, บล.เคที ซิมีโก้ , บล.โกลเบล็ก, บล.หยวนต้า (ประเทศไทย), บล.อาร์เอชบี (ประเทศไทย) และ บล.แอพเพิล เวลธ์
โดยบริษัทจัดสรรหุ้น IPO เสนอขายต่อบุคคลตามดุลยพินิจของผู้จัดจำหน่ายหลักทรัพย์ จำนวน 105,000,000 หุ้น หรือคิดเป็นสัดส่วน 75% ของจำนวนหุ้นที่เสนอขายครั้งนี้, เสนอขายต่อผู้มีอุปการคุณของบริษัท 21,000,000 หุ้น คิดเป็นสัดส่วน 15%, เสนอขายต่อผู้บริหารและพนักงานของบริษัท 7,000,000 หุ้น คิดเป็นสัดส่วน 5% และเสนอขายต่อบุคคลที่มีความสัมพันธ์กับบริษัท 700,000 หุ้น คิดเป็นสัดส่วน 5%
อนึ่ง CHAYO และบริษัทย่อย ซึ่งประกอบด้วย บริษัท บริหารสินทรัพย์ ชโย จำกัด (Chayo AMC) และ บริษัท ชโย คอลเซ็นเตอร์ จำกัด (Chayo Call Center) ดำเนินธุรกิจหลักที่เกี่ยวข้องกับการการบริหารสินทรัพย์ด้อยคุณภาพ และให้บริการติดตามและทวงถามหนี้ โดยสามารถแบ่งประเภทธุรกิจตามลักษณะการดำเนินงานได้ทั้งหมด 3 ประเภท ประกอบด้วย ธุรกิจเจรจาติดตามทวงถามและเร่งรัดหนี้ ธุรกิจลงทุนและบริหารสินทรัพย์ด้อยคุณภาพ และธุรกิจศูนย์บริการข้อมูลลูกค้า